મોડાસામાં બનાવવામાં આવેલા પથ અંગે વાત કરવામાં આવે તો આ પથને ત્રણ રીતે બનાવવામાં આવ્યો છે. જેમાં હાઇ, મીડિયમ અને લો એમ ત્રણ પ્રકાર પાડવામાં આવ્યા છે. હાઇ એક્યુપ્રેશર પથમાં જે પોઇન્ટ આપવામાં આવ્યા છે, તે અણીદાર હોય છે, જેના કારણે શરીરને મળતા વાઇબ્રેશનની માત્રા વધી જાય છે. મીડિયમ પથમાં જે પોઇન્ટ છે તે ઓછા અણીદાર છે અને ત્રીજા લો પથનો ઉપયોગ તમે ત્યારે કરી શકો છો જ્યારે તમને અણીદાર પથ પર ચાલતા હોવ અને વાઇબ્રેશન વધારે લાગે તો મે આ પથનો ઉપયોગ કરી શકો છો. એક્યુપ્રેશર પથ પર ચાલવાથી પગના તળિયામાં રહેલા પોઇન્ટ દબાય છે અને શરીરના તમામ ભાગોમાં તરંગો ઉત્પન્ન થાય છે જેથી લોહીના દબાણનું સમતોલન જળવાઇ રહે છે. એવી આશા રાખવામાં આવી રહી છે કે આ પથ થકી લોકો સૌંદર્ય દર્શનની સાથોસાથ રોગમુક્ત થશે.